nibzard/narodne-novine-full-text-markdown huggingface dataset:
### NN 41/2017 (27.4.2017.), Pravilnik o izmjenama i dopunama Pravilnika o delegiranju poslova društva za upravljanje UCITS fondom

HRVATSKA AGENCIJA ZA NADZOR FINANCIJSKIH USLUGA

941

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/2005 i 12/2012) te 69. stavka 6. Zakona o otvorenim investicijskim fondovima s javnom ponudom (»Narodne novine« broj 44/2016, dalje: Zakon), Hrvatska agencija za nadzor financijskih usluga na sjednici Upravnog vijeća održanoj dana 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O DELEGIRANJU POSLOVA DRUŠTVA ZA UPRAVLJANJE UCITS FONDOM

Članak 1.

U Pravilniku o delegiranju poslova društva za upravljanje UCITS fondom (»Narodne novine« broj 108/16), u članku 2. iza stavka 5. dodaju se novi stavci 6. i 7. koji glase:

»(6) Društvo može Agenciji dostavljati dokumentaciju propisanu ovim člankom na način i u skladu s Tehničkom uputom za korištenje servisa unosa web-obrazaca i dostavu dokumentacije u elektroničkom obliku i Uputom za popunjavanje web-obrazaca za društva za upravljanje.

(7) Smatra se da je Društvo dostavilo dokumentaciju propisanu ovim člankom u trenutku kada je dokumentacija zabilježena na poslužitelju za slanje takve dokumentacije.«

Članak 2.

Iza članka 11. dodaje se članak 11.a koji glasi:

»Članak 11.a

(1) Društvo je dužno dostaviti dokumentaciju iz članka 3., članka 10. stavka 2. i članka 11. stavka 2. na način i u skladu s Tehničkom uputom za korištenje servisa unosa web-obrazaca i dostavu dokumentacije u elektroničkom obliku i Uputom za popunjavanje web-obrazaca za društva za upravljanje.

(2) Smatra se da je Društvo dostavilo dokumentaciju iz članka 3., članka 10. i članka 11. stavka 2. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.

(3) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, Društvo je dužno dokumentaciju dostaviti u pisanom obliku, neposredno ili poštom u svrhu pravodobnog izvješćivanja. Društvo je dužno dostaviti dokumentaciju na način propisan stavkom 1. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(4) Agencija može, u slučaju potrebe, zatražiti od Društva dostavu određene dokumentacije propisane ovim Pravilnikom i u izvorniku ili ovjerenoj preslici, neovisno o izvršenoj dostavi u elektroničkom obliku.«

Članak 3.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/16-02/09
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Rješenje Zavoda za unapređivanje zaštite na radu klasa: UP/I-115-01/15-01/66, urbroj: 425-02/2-17-7 od 14. travnja 2017.

Zavod za unapređivanje zaštite na radu

897

Na zahtjev društva 3. MAJ Brodogradilište d.d. iz Rijeke, Liburnijska 3, OIB: 86167814130, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

3. MAJ Brodogradilište d.d. iz Rijeke, Liburnijska 3, OIB: 86167814130, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. ispitivanja radne opreme

2. ispitivanja u radnom okolišu

a) ispitivanja fizikalnih čimbenika

b) ispitivanja kemijskih čimbenika.

O obavljenim ispitivanjima navedena pravna osoba je obvezna izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/66, urbroj: 425-02/2-15-4 od 10. studenoga 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/66

Urbroj: 425-02/2-17-7

Zagreb, 14. travnja 2017.

Ravnatelj
 Vitomir Begović, v. r.
### NN 41/2017 (27.4.2017.), Odluka o tablici o prosječnim potrebama maloljetnog djeteta

MINISTARSTVO ZA DEMOGRAFIJU, OBITELJ, MLADE
 I SOCIJALNU POLITIKU

889

Na temelju članka 314. stavka 4. Obiteljskog zakona (»Narodne novine«, broj 103/15) ministrica za demografiju, obitelj, mlade i socijalnu politiku, donosi

ODLUKU

O TABLICI O PROSJEČNIM POTREBAMA MALOLJETNOG DJETETA

I.

Ovom Odlukom se određuju iznosi uzdržavanja prema prosječnim potrebama maloljetnog djeteta u skladu s dobi djeteta, prihodima roditelja obveznika uzdržavanja prema platnim razredima i prosječnim troškovima života u Republici Hrvatskoj.

II.

(1) Iznosi uzdržavanja se određuju za svako dijete prema sljedećoj tablici:

|  |  |  |  |  |
| --- | --- | --- | --- | --- |
| Platni razredi prihoda obveznika uzdržavanja | Mjesečni iznosi uzdržavanja prema dobi djeteta | | | Zajamčeni preostali dio prihoda |
| 0 – 6 g. | 7 – 12 g. | 13 – 18 g. |
| 1 | 2 | | | 3 |
| do 2.500 | 966 | 1.137 | 1.251 | 800 |
| 2.501 – 3.500 | 966 | 1.137 | 1.251 | 1.000 |
| 3.501 – 4.500 | 1.000 | 1.177 | 1.294 | 1.350 |
| 4.501 – 5.500 | 1.070 | 1.259 | 1.385 | 1.700 |
| 5.501 – 6.500 | 1.190 | 1.392 | 1.525 | 2.050 |
| 6.501 – 7.500 | 1.310 | 1.524 | 1.666 | 2.400 |
| 7.501 – 8.500 | 1.430 | 1.657 | 1.806 | 2.750 |
| 8.501 – 9.500 | 1.550 | 1.789 | 1.947 | 3.100 |
| 9.501 – 10.500 | 1.680 | 1.933 | 2.101 | 3.450 |
| 10.501 – 11.500 | 1.810 | 2.077 | 2.254 | 3.800 |
| 11.501 – 13.000 | 1.960 | 2.245 | 2.454 | 4.200 |
| 13.001 – 14.500 | 2.131 | 2.436 | 2.639 | 4.700 |
| 14.501 – 16.000 | 2.300 | 2.628 | 2.844 | 5.200 |
| 16.001 – -18.000 | 2.525 | 2.884 | 3.121 | 5.800 |
| 18.001 – 20.000 | 2.775 | 3.169 | 3.429 | 6.500 |

\*Iznosi u tablici su izraženi u kunama

(2) Ukupan iznos uzdržavanja koji je dužan plaćati roditelj obveznik uzdržavanja može se odrediti u ukupnom mjesečnom iznosu koji omogućava da obvezniku uzdržavanja nakon namirenja obveze uzdržavanja preostane iznos prihoda najmanje u visini zajamčenog preostalog dijela prihoda propisanog u stupcu 3. Tablice iz stavka 1. ove točke.

(3) Ako ukupan mjesečni iznos uzdržavanja ne omogućava da obvezniku uzdržavanja nakon namirenja obveze uzdržavanja preostane iznos prihoda najmanje u visini zajamčenog preostalog dijela prihoda propisanog u stupcu 3. Tablice iz stavka 1. ove točke, prilikom izračuna ukupnog mjesečnog iznosa uzdržavanja primjenjuju se iznosi uzdržavanja određeni u prvom sljedećem nižem platnom razredu prihoda obveznika uzdržavanja.

III.

Ova Odluka stupa na snagu s danom objavljivanja u »Narodnim novinama«.

Klasa: 552-07/17-02/41
 Urbroj: 519-03-1-2/4-17-5
 Zagreb, 20. travnja 2017.

Ministrica
 Nada Murganić, v. r.
### NN 41/2017 (27.4.2017.), Odluka o prirezu porezu na dohodak Općine Rakovica

Općina Rakovica

944

Na temelju članaka 21. Zakona o lokalnim porezima (»Narodne novine« broj 115/16) i članka 23. Statuta Općine Rakovica (»Glasnik Karlovačke županije«, broj 21/09, 12/12, 07/13, 17/13 – ispravak i 20/13 – pročišćeni tekst), Općinsko vijeće Općine Rakovica na svojoj 36. sjednici održanoj 11. travnja 2017. godine, donosi

ODLUKU

O PRIREZU POREZU NA DOHODAK
 OPĆINE RAKOVICA

Članak 1.

Ovom se Odlukom uvodi obveza plaćanja prireza porezu na dohodak, visina stope prireza porezu na dohodak, način obračuna i plaćanje.

Članak 2.

Prirez porezu na dohodak plaća se po stopi od 8% (osam posto).

Članak 3.

Prirez porezu na dohodak plaćaju fizičke osobe, rezidenti, obveznici poreza na dohodak od nesamostalnog rada, poreza na dohodak od samostalne djelatnosti, poreza na dohodak od imovine i imovinskih prava, poreza na dohodak od kapitala, poreza na dohodak od osiguranja i drugog dohotka koji imaju prebivalište ili uobičajeno boravište na području općine Rakovica, i nerezidenti koji su na području općine Rakovica ostvarili dohodak, a sve sukladno odredbama Zakona o porezu na dohodak i Pravilnika o porezu na dohodak.

Osnovicu za obračun prireza porezu na dohodak čini ukupan iznos obračunatog poreza na dohodak.

Članak 4.

Prirez porezu na dohodak prihod je Proračuna Općine Rakovica.

Članak 5.

Poslove u svezi s utvrđivanjem, naplatom i ovrhom prireza porezu na dohodak obavlja Ministarstvo financija, Porezna uprava, Područni ured Središnja Hrvatska, Ispostava Ogulin, Porezno mjesto Slunj.

Članak 6.

Danom stupanja na snagu ove Odluke prestaje važiti Odluka o prirezu porezu na dohodak (»Narodne novine« broj 31/11 i »Glasnik Karlovačke županije« broj 56/11).

Članak 7.

Ova Odluka stupa na snagu prvog dana u mjesecu nakon mjeseca u kojem je objavljena u »Narodnim novinama«, a objavit će se i u »Službenom glasniku Općine Rakovica«.

Klasa: 410-01/17-01/03
 Urbroj: 2133/16-17-1
 Rakovica, 11. travnja 2017.

Predsjednik
 Općinskog vijeća
 Zoran Luketić, bacc. oec., v. r.
### NN 41/2017 (27.4.2017.), Pravilnik o izmjenama i dopunama Pravilnika o tehničkom održavanju vodnih putova

MINISTARSTVO MORA, PROMETA I INFRASTRUKTURE

895

Na temelju članka 109. stavaka 2. i 3. Zakona o plovidbi i lukama unutarnjih voda (»Narodne novine« broj 109/2007, 132/2007, 51A/2013 i 152/2014) ministar mora, prometa i infrastrukture, uz prethodnu suglasnost ministra nadležnog za vodno gospodarstvo, donosi

PRAVILNIK

O IZMJENAMA I DOPUNAMA PRAVILNIKA O TEHNIČKOM ODRŽAVANJU VODNIH PUTOVA

Članak 1.

U Pravilniku o tehničkom održavanju vodnih putova (»Narodne novine« broj 62/2009 i 136/2012) u članku 5. stavku 1. iza riječi »planovi« dodaje se riječ »i«.

Iza stavka 2. dodaje se stavak 3. koji glasi:

»Pri izradi višegodišnjih planova tehničkog održavanja potrebno je ishoditi akt kojim se propisuju uvjeti i mjere zaštite prirode sukladno propisima o zaštiti prirode.«

Dosadašnji stavak 3. postaje stavak 4.

Članak 2.

U članku 20. stavku 1. iza točke dodaju se riječi: »Elaborate obilježavanja moguće je voditi i ažurirati u elektronskom obliku«.

U stavku 5. riječ »rujna« zamjenjuje se riječi: »studenoga«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/16-02/120
 Urbroj: 530-03-3-1-17-3
 Zagreb, 11. travnja 2017.

Ministar
 Oleg Butković, v. r.
### NN 41/2017 (27.4.2017.), Pravilnik o izmjenama i dopunama Pravilnika o rukovanju opasnim tvarima, uvjetima i načinu obavljanja prijevoza u pomorskom prometu, ukrcavanja i iskrcavanja opasnih tvari, rasutog i ostalog tereta u lukama te načinu sprječavanja širenja isteklih ulja u lukama

MINISTARSTVO MORA, PROMETA I INFRASTRUKTURE

896

Na temelju članka 1021. stavka 3. podstavka 4. Pomorskog zakonika (»Narodne novine«, br. 181/04, 76/07, 146/08, 61/11, 56/13 i 26/15) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O RUKOVANJU OPASNIM TVARIMA, UVJETIMA I NAČINU OBAVLJANJA PRIJEVOZA U POMORSKOM PROMETU, UKRCAVANJA I ISKRCAVANJA OPASNIH TVARI, RASUTOG I OSTALOG TERETA U LUKAMA TE NAČINU SPRJEČAVANJA ŠIRENJA ISTEKLIH ULJA U LUKAMA

Članak 1.

U Pravilniku o rukovanju opasnim tvarima, uvjetima i načinu obavljanja prijevoza u pomorskom prometu, ukrcavanja i iskrcavanja opasnih tvari, rasutog i ostalog tereta u lukama te načinu sprječavanja širenja isteklih ulja u lukama (»Narodne novine«, br. 51/05, 127/10, 34/13, 88/13, 79/15 i 53/16) u članku 2. stavku 1. iza točke 13. dodaje se točka 14. koja glasi: »14. benzinska postaja je mjesto na kopnenom dijelu morske luke ili na plutajućem objektu u morskoj luci koje je namijenjeno za rukovanje opasnim tvarima i opskrbu plovila ili vozila gorivom na način kako je određeno posebnim propisima.«.

Članak 2.

U članku 64. stavku 1. iza riječi: »plinovima« dodaju se riječi: »iz članka 14. stavka 1. klase 2 ovoga Pravilnika«.

Iza stavka 1. dodaje se novi stavak 2. koji glasi: »Stavak 1. ovoga članka ne odnosi se na benzinske postaje.«.

U dosadašnjem stavku 2. koji postaje stavak 3. riječi: »zapaljive ili otrovne plinove« zamjenjuju se riječima: »plinove iz stavka 1. ovoga članka«.

U dosadašnjem stavku 3. koji postaje stavak 4. iza riječi: »plinovima« dodaju se riječi: »iz stavka 1. ovoga članka«.

Članak 3.

Ovaj Pravilnik stupa na snagu prvoga dana od dana njegove objave u »Narodnim novinama«.

Klasa: 011-01/16-02/101
 Urbroj: 530-04-2-1-17-11
 Zagreb, 14. travnja 2017.

Ministar
 Oleg Butković, v. r.
### NN 41/2017 (27.4.2017.), Pravilnik o izmjenama i dopunama Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2017. godini

Ministarstvo poljoprivrede

890

Na temelju članka 9. stavka 1. točke 1. Zakona o morskom ribarstvu (»Narodne novine«, br. 81/13, 14/14 i 152/14) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM U 2017. GODINI

Članak 1.

(1) U Pravilniku o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2017. godini (»Narodne novine« br. 123/16 i 9/17) u članku 2. dodaju se novi stavci 2. i 4. koji glase:

»(2) Ribolov plovilima koja obavljaju ribolov okružujućom mrežom plivaricom – srdelarom zabranjen je u cijelom ribolovnom moru Republike Hrvatske u razdoblju od 30. travnja 2017. godine u 12:00 sati do 15. svibnja 2017. godine u 12.00 sati.

(4) Tijekom razdoblja od 15. svibnja 2017. godine u 12:00 sati do 31. svibnja u 12:00 sati svako plovilo koje obavlja ribolov plivaricom – srdelarom može imati ukupno najviše pet ribolovnih dana.«

(2) U dosadašnjem stavku 4. riječi »stavku 2.« zamjenjuju se riječima: »stavcima 3. i 4.«.

(3) Dosadašnji stavci 2., 3. i 4. postaju stavci 3., 5. i 6.

Članak 2.

(1) U članku 2.b dodaje se novi stavci 2. i 3. koji glase:

»(2) Ukupni ulov srdele ograničava se na 46 t po plovilu koje obavlja ribolov okružujućom mrežom plivaricom srdelarom, tijekom svakog od razdoblja, kako slijedi:

a) 30. travnja u 12:00 sati do 31. svibnja u 12:00 sati

b) 31. svibnja u 12:00 sati do 30. lipnja u 12:00 sati

c) 30. lipnja u 12:00 sati do 31. srpnja u 12:00 sati

d) 31. srpnja u 12:00 sati do 31. kolovoza u 12:00 sati.

(3) Iznimno od stavka 2. ovoga članka ukupni ulov srdele po plovilu tijekom svakog razdoblja može se premašiti za najviše 5 tona po plovilu u danu u kojem je ostvaren ulov kojim se premašuje ograničenje iz stavka 2. ovog članka.«

(2) U dosadašnjem stavku 2. riječi »stavka 1.« zamjenjuju se riječima: »stavaka 1. i 2.«.

(3) Dosadašnji stavak 2. postaje stavak 4.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/16-01/44
 Urbroj: 525-13/1282-17-9
 Zagreb, 18. travnja 2017.

Ministar poljoprivrede
 Tomislav Tolušić, dipl. iur., v. r.
### NN 42/2017 (28.4.2017.), Odluka o imenovanju općinske državne odvjetnice u Općinskom državnom odvjetništvu u Čakovcu

Državnoodvjetničko vijeće

976

ODLUKA

Državnoodvjetničko vijeće na temelju članka 152. u vezi sa člankom 94. stavkom 3. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 37. sjednici Vijeća održanoj 3. travnja 2017.,

odlučilo je

I. MAJA JURINEC TURK, zamjenica općinskog državnog odvjetnika u Općinskom državnom odvjetništvu u Čakovcu imenuje se za općinsku državnu odvjetnicu u Općinskom državnom odvjetništvu u Čakovcu, na vrijeme od četiri godine.

II. Imenovana općinska državna odvjetnica dužna je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-2/2017-7

Zagreb, 3. travnja 2017.

Predsjednik
 Državnoodvjetničkog vijeća
 Dražen Jelenić, v. r.
### NN 42/2017 (28.4.2017.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

Ministarstvo zdravstva

974

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 78/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 36/11, 42/11, 58/11, 68/11, 76/11, 112/11, 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 35/13, 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15, 90/15, 111/15, 128/15, 15/16, 45/16, 72/16, 87/16, 94/16, 109/16, 28/17).

Brišu se brojevi i riječi:

»134. Poliklinika za internu medicinu, pedijatriju, fizikalnu medicinu i rehabilitaciju i medicinu rada Požega, Matije Gupca 21.

202. Poliklinika za internu medicinu, pedijatriju, fizikalnu medicinu i rehabilitaciju i medicinu rada Intermed Poslovna jedinica Pakrac, Pakrac, Stjepana Gabrića 9.«

203. Poliklinika za internu medicinu, pedijatriju, fizikalnu medicinu i rehabilitaciju i medicinu rada Intermed Poslovna jedinica Kutina, Kutina A. Šenoe 1.

277. Poliklinika za internu medicinu i oftalmologiju PROVITA sa sjedištem u Rijeci, Trpimirova 2.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/17-05/01
 Urbroj: 534-03-1-1/4-17-01
 Zagreb, 5. travnja 2017.

Ministar
 prof. dr. sc. Milan Kujundžić, dr. med., v. r.
### NN 42/2017 (28.4.2017.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA

975

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03., 179/03., 95/04., 179/04., 113/05., 130/05., 05/06., 45/06., 78/06., 98/06., 113/06., 45/07., 77/07., 116/07., 126/07., 133/07., 15/08., 29/08., 45/08., 90/08., 135/08., 15/09., 26/09., 33/09., 43/09., 68/09., 78/09., 89/09., 116/09., 138/09., 14/10., 31/10., 44/10., 79/10., 120/10., 133/10., 12/11., 34/11., 44/11., 58/11., 68/11., 87/11., 112/11., 136/11., 148/11., 18/12., 30/12., 55/12., 65/12., 83/12., 106/12., 113/12., 8/13., 22/13., 35/13., 46/13., 69/13., 89/13., 151/13., 61/14., 94/14., 130/14., 152/14., 26/15., 34/15., 42/15., 53/15., 77/15., 90/15., 111/15., 128/15., 15/16., 45/16., 87/16., 94/16. i 28/17.)

u točki I. brišu se brojevi i riječi:

117. »Poliklinika za internu medicinu i oftalmologiju PRO VITA sa sjedištem u Rijeci, Trpimirova 2.«

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-02/02
 Urbroj: 534-03-1-1/4-17-1
 Zagreb, 5. travnja 2017.

Ministar
 prof. dr. sc. Milan Kujundžić, dr. med., v. r.
### NN 42/2017 (28.4.2017.), Naredba o izmjeni Naredbe o visini naknade za utvrđivanje sposobnosti brodica za plovidbu i o visini naknade za baždarenje brodica

MINISTARSTVO MORA, PROMETA I INFRASTRUKTURE

973

Na temelju članka 13. stavka 3. točaka 4., 6. i 7. Zakona o lučkim kapetanijama (»Narodne novine«, br. 124/97) ministar mora, prometa i infrastrukture donosi

NAREDBU

O IZMJENI NAREDBE O VISINI NAKNADE ZA UTVRĐIVANJE SPOSOBNOSTI BRODICA ZA PLOVIDBU I O VISINI NAKNADE ZA BAŽDARENJE BRODICA

Članak 1.

U Naredbi o visini naknade za utvrđivanje sposobnosti brodica za plovidbu i o visini naknade za baždarenje brodica (»Narodne novine«, br. 159/13) članak 5. mijenja se i glasi:

»Pregled strane jahte duljine do 24 metra koja će se u Republici Hrvatskoj koristiti za obavljanje charter djelatnosti sukladno posebnom propisu, radi utvrđivanja njene sposobnosti za plovidbu, iznosi 3.000 kuna.«.

Članak 2.

Ova Naredba objavljuje se u »Narodnim novinama«, a stupa na snagu 1. svibnja 2017. godine.

Klasa: 011-01/17-01/75

Urbroj: 530-03-2-17-1

Zagreb, 25. travnja 2017.

Ministar
 Oleg Butković, v. r.
### NN 42/2017 (28.4.2017.), Izmjene Liste tradicionalnih izraza za vino

MINISTARSTVO POLJOPRIVREDE

971

Na temelju članka 81. stavka 3. Zakona o vinu (»Narodne novine«, br. 96/03, 25/09, 55/11, 82/13 i 14/14), Ministarstvo poljoprivrede objavljuje

IZMJENE LISTE

TRADICIONALNIH IZRAZA ZA VINO

I.

U Listi tradicionalnih izraza za vino (»Narodne novine«, br. 96/07, 62/10, 133/10, 14/11, 52/12, 75/13 i 138/13) u točki I. podtočke 3., 4. i 6. brišu se.

II.

Dodaci III., IV. i VI. brišu se.

III.

U Dodatku V. točka 1. Definicija vina mijenja se i glasi: »Bermet je aromatizirani proizvod od vina, koji se proizvodi dodatkom aromatičnih biljaka i plodova voća (pelin, gorušica, korijander, klinčić, muškatni oraščić, vanilija, cimet, anis, naranča, limun, rogač, smokva, i dr.). Rubinsko crvene je boje specifičnog gorko-slatkog okusa upotpunjen aromom mediteranskog bilja i voća. Bermet proizveden na području Samobora može nositi oznaku Samoborski bermet.«

Točka 2. Područje uzgoja mijenja se i glasi:

»Područje uzgoja vinove loze za proizvodnju Bermeta su regije Zapadna kontinentalna Hrvatska i Istočna kontinentalna Hrvatska. Tradicionalno se Bermet od davnina proizvodi u vinogorju Samobor.«

Točka 3. Sorte vinove loze mijenja se i glasi:

»Bermet se tradicionalno proizvodi od sljedećih crnih sorata vinove loze: Frankovka, Portugizac, Kavčina crna, Zweigelt, Pinot crni i Dornfelder uz mogućnost dodatka bijelih sorata vinove loze: Graševina, Kraljevina i Rajnski rizling.«

Točka 4. briše se.

Točka 5. Tehnologija proizvodnje mijenja se i glasi:

»Proizvodnja Bermeta započinje tako da se u bačvu sa velikim otvorom, dodaje izmuljano crno grožđe, uz mogući dodatak bijelog grožđa i stavlja zajedno s aromatičnom sastojcima (gorušica, pelin, korijander, klinčić, muškatni oraščić, cimet, anis, naranča, limun, rogač, smokva i dr.) u drvene bačve na maceraciju i odležavanje minimalno tri mjeseca. Nakon pretoka macerat se dodaje u vino. Dodatkom sladora po želji korigira se slatkoća.

Omjer vina i ostalih sastojaka iznosi 70% : 30% u korist vina.

Parametri kakvoće:

stvarni alkohol: min. 11,5 % vol.

ekstrakt bez šećera: min. 20 g/l

reducirajući šećer: min. 100 g/l

ukupna kiselost: min. 4 g/l.«

IV.

Ove Izmjene Liste tradicionalnih izraza za vino objavit će se u »Narodnim novinama«.

Klasa: 320-14/17-01/10

Urbroj: 525-07/0034-17-1

Zagreb, 24. travnja 2017.

Ministar poljoprivrede
 Tomislav Tolušić, dipl. iur., v. r.
### NN 42/2017 (28.4.2017.), Rješenje o razrješenju ministra unutarnjih poslova

VLADA REPUBLIKE HRVATSKE

950

Na temelju članka 110. stavka 1. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske), donosim

RJEŠENJE

O RAZRJEŠENJU MINISTRA UNUTARNJIH POSLOVA

1. Razrješuje se VLAHO OREPIĆ dužnosti ministra unutarnjih poslova.

2. Ovo Rješenje stupa na snagu danom donošenja.

Klasa: 080-02/17-02/145

Urbroj: 5030115/1-17-01

Zagreb, 27. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju ministra pravosuđa

VLADA REPUBLIKE HRVATSKE

951

Na temelju članka 110. stavka 1. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske), donosim

RJEŠENJE

O RAZRJEŠENJU MINISTRA PRAVOSUĐA

1. Razrješuje se ANTE ŠPRLJE dužnosti ministra pravosuđa.

2. Ovo Rješenje stupa na snagu danom donošenja.

Klasa: 080-02/17-02/143

Urbroj: 5030115/1-17-01

Zagreb, 27. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju ministra zaštite okoliša i energetike

VLADA REPUBLIKE HRVATSKE

952

Na temelju članka 110. stavka 1. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske), donosim

RJEŠENJE

O RAZRJEŠENJU MINISTRA ZAŠTITE OKOLIŠA I ENERGETIKE

1. Razrješuje se dr. sc. SLAVEN DOBROVIĆ dužnosti ministra zaštite okoliša i energetike.

2. Ovo Rješenje stupa na snagu danom donošenja.

Klasa: 080-02/17-02/144

Urbroj: 5030115/1-17-01

Zagreb, 27. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju potpredsjednika Vlade Republike Hrvatske i ministra uprave

VLADA REPUBLIKE HRVATSKE

949

Na temelju članka 110. stavka 1. Ustava Republike Hrvatske (»Narodne novine«, br. 85/10 – pročišćeni tekst i 5/14 – Odluka Ustavnog suda Republike Hrvatske), donosim

RJEŠENJE

O RAZRJEŠENJU POTPREDSJEDNIKA VLADE REPUBLIKE HRVATSKE I MINISTRA UPRAVE

1. Razrješuje se dr. sc. IVAN KOVAČIĆ dužnosti potpredsjednika Vlade Republike Hrvatske i ministra uprave.

2. Ovo Rješenje stupa na snagu danom donošenja.

Klasa: 080-02/17-02/146
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državne tajnice u Ministarstvu unutarnjih poslova

VLADA REPUBLIKE HRVATSKE

953

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNE TAJNICE U MINISTARSTVU UNUTARNJIH POSLOVA

Razrješuje se LIDIJA PELIVAN STIPETIĆ dužnosti državne tajnice u Ministarstvu unutarnjih poslova.

Klasa: 080-02/17-02/147
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državnog tajnika u Ministarstvu unutarnjih poslova

VLADA REPUBLIKE HRVATSKE

954

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU UNUTARNJIH POSLOVA

Razrješuje se STJEPAN LONČARICA dužnosti državnog tajnika u Ministarstvu unutarnjih poslova.

Klasa: 080-02/17-02/148
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državne tajnice u Ministarstvu pravosuđa

VLADA REPUBLIKE HRVATSKE

955

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNE TAJNICE U MINISTARSTVU PRAVOSUĐA

Razrješuje se MAJA GRUBIŠIN dužnosti državne tajnice u Ministarstvu pravosuđa.

Klasa: 080-02/17-02/149
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državne tajnice u Ministarstvu pravosuđa

VLADA REPUBLIKE HRVATSKE

956

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNE TAJNICE
 U MINISTARSTVU PRAVOSUĐA

Razrješuje se SANJA MIŠEVIĆ dužnosti državne tajnice u Ministarstvu pravosuđa.

Klasa: 080-02/17-02/150
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državnog tajnika u Ministarstvu zaštite okoliša i energetike

VLADA REPUBLIKE HRVATSKE

961

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU ZAŠTITE OKOLIŠA I ENERGETIKE

Razrješuje se ŽELJKO BIGOVIĆ dužnosti državnog tajnika u Ministarstvu zaštite okoliša i energetike.

Klasa: 080-02/17-02/155

Urbroj: 5030115/1-17-01

Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državne tajnice u Ministarstvu uprave

VLADA REPUBLIKE HRVATSKE

957

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNE TAJNICE U MINISTARSTVU UPRAVE

Razrješuje se MARINA PINJAGIĆ TELAK dužnosti državne tajnice u Ministarstvu uprave.

Klasa: 080-02/17-02/151
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o imenovanju državnog tajnika u Ministarstvu uprave

VLADA REPUBLIKE HRVATSKE

966

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU UPRAVE

Imenuje se DARKO NEKIĆ državnim tajnikom u Ministarstvu uprave.

Klasa: 080-02/17-01/209

Urbroj: 5030115/1-17-02

Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o imenovanju državnog tajnika u Ministarstvu unutarnjih poslova

VLADA REPUBLIKE HRVATSKE

965

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU UNUTARNJIH POSLOVA

Imenuje se doc. dr. sc. ROBERT KOPAL državnim tajnikom u Ministarstvu unutarnjih poslova.

Klasa: 080-02/17-01/208

Urbroj: 5030115/1-17-02

Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državnog tajnika u Ministarstvu uprave

VLADA REPUBLIKE HRVATSKE

958

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU UPRAVE

Razrješuje se doc. dr. sc. MIHOVIL ŠKARICA dužnosti državnog tajnika u Ministarstvu uprave.

Klasa: 080-02/17-02/152
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju pomoćnika ministra uprave

VLADA REPUBLIKE HRVATSKE

964

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU POMOĆNIKA MINISTRA UPRAVE

Razrješuje se BERNARD GRŠIĆ dužnosti pomoćnika ministra uprave, radi odlaska na novu dužnost.

Klasa: 080-02/17-02/157

Urbroj: 5030115/1-17-01

Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o imenovanju državnog tajnika Središnjeg državnog ureda za razvoj digitalnog društva

VLADA REPUBLIKE HRVATSKE

963

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 45. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O IMENOVANJU DRŽAVNOG TAJNIKA SREDIŠNJEG DRŽAVNOG UREDA ZA RAZVOJ DIGITALNOG DRUŠTVA

Imenuje se BERNARD GRŠIĆ državnim tajnikom Središnjeg državnog ureda za razvoj digitalnog društva.

Klasa: 080-02/17-01/210

Urbroj: 5030115/1-17-02

Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državne tajnice u Ministarstvu poljoprivrede

VLADA REPUBLIKE HRVATSKE

959

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNE TAJNICE U MINISTARSTVU POLJOPRIVREDE

Razrješuje se RUŽICA VUKOVAC dužnosti državne tajnice u Ministarstvu poljoprivrede.

Klasa: 080-02/17-02/153
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državnog tajnika Središnjeg državnog ureda za razvoj digitalnog društva

VLADA REPUBLIKE HRVATSKE

962

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 45. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNOG TAJNIKA SREDIŠNJEG DRŽAVNOG UREDA ZA RAZVOJ DIGITALNOG DRUŠTVA

Razrješuje se MARIJAN LALIĆ dužnosti državnog tajnika Središnjeg državnog ureda za razvoj digitalnog društva.

Klasa: 080-02/17-02/156

Urbroj: 5030115/1-17-01

Zagreb, 28. travnja 2017.

Predsjednik
 mr. sc. Andrej Plenković, v. r.
### NN 42/2017 (28.4.2017.), Rješenje o razrješenju državnog tajnika u Ministarstvu zaštite okoliša i energetike

VLADA REPUBLIKE HRVATSKE

960

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 28. travnja 2017. godine donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU ZAŠTITE OKOLIŠA I ENERGETIKE

Razrješuje se ANTE ČIKOTIĆ dužnosti državnog tajnika u Ministarstvu zaštite okoliša i energetike.

Klasa: 080-02/17-02/154
 Urbroj: 5030115/1-17-01
 Zagreb, 28. travnja 2017.

Predsjednik
 mr. sc. Andrej Plenković, v. r.
### NN 43/2017 (3.5.2017.), Odluka o izmjeni Odluke o osnivanju Nacionalnog vijeća za zaštitu na radu

VLADA REPUBLIKE HRVATSKE

984

Na temelju članka 6. Zakona o zaštiti na radu (»Narodne novine«, br. 71/14, 118/14 i 154/14), Vlada Republike Hrvatske je na sjednici održanoj 27. travnja 2017. godine donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA ZAŠTITU NA RADU

I.

U Odluci o osnivanju Nacionalnog vijeća za zaštitu na radu (»Narodne novine«, br. 120/14, 53/15 i 51/16), u točki IV. riječi: »Zdravko Muratti, Ministarstvo rada i mirovinskoga sustava«, zamjenjuju se riječima: »Jere Gašperov, Ministarstvo rada i mirovinskoga sustava«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/126

Urbroj: 50301-25/14-17-2

Zagreb, 27. travnja 2017.

Predsjednik
 mr. sc. Andrej Plenković, v. r.
### NN 43/2017 (3.5.2017.), Odluka o davanju suglasnosti na Statut Centra za profesionalnu rehabilitaciju Osijek

VLADA REPUBLIKE HRVATSKE

983

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 13. stavkom 1. podstavkom 2. Ugovora o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza, od 28. rujna 2015. godine, Vlada Republike Hrvatske je na sjednici održanoj 27. travnja 2017. godine donijela

ODLUKU

O DAVANJU SUGLASNOSTI NA STATUT CENTRA ZA PROFESIONALNU REHABILITACIJU OSIJEK

I.

Daje se suglasnost na Statut Centra za profesionalnu rehabilitaciju Osijek, koji je Upravno vijeće Centra za profesionalnu rehabilitaciju Osijek donijelo na sjednici održanoj 23. siječnja 2017. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/128

Urbroj: 50301-25/12-17-2

Zagreb, 27. travnja 2017.

Predsjednik
 mr. sc. Andrej Plenković, v. r.
### NN 43/2017 (3.5.2017.), Pravilnik o izmjenama Pravilnika o industrijskom dizajnu

MINISTARSTVO ZNANOSTI I OBRAZOVANJA

988

Na temelju članka 61. Zakona o industrijskom dizajnu (»Narodne novine«, br. 173/2003, 54/2005, 76/2007, 30/2009, 49/2011) i sukladno Zaključku o reformskoj mjeri ukidanja upotrebe pečata kojeg je Vlada Republike Hrvatske donijela 4. svibnja 2016. godine, ministar nadležan za rad Državnog zavoda za intelektualno vlasništvo, na prijedlog ravnateljice Državnog zavoda za intelektualno vlasništvo, donosi

PRAVILNIK

O IZMJENAMA PRAVILNIKA O INDUSTRIJSKOM DIZAJNU

Članak 1.

U Pravilniku o industrijskom dizajnu (»Narodne novine«, br. 72/2004, 117/2007, 66/2011 i 125/2013), u članku 2. stavku 1. točki 10., članku 19. stavku 1. točki 7., članku 21. stavku 1. točki 5. i članku 22. stavku 1. točki 6. riječi: »i pečat« brišu se.

Članak 2.

Danom stupanja na snagu ovoga Pravilnika prestaju važiti dosadašnji obrasci: D-1, D-3 i D-4. Novi obrasci D-1, D-3 i D-4 počinju se primjenjivati danom stupanja na snagu ovoga Pravilnika i čine njegov sastavni dio.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 038-01/17-01/00003

Urbroj: 533-19-17-0005

Zagreb, 19. travnja 2017.

Ministar
 prof. dr. sc. Pavo Barišić, v. r.

![](/files/_web/sluzbeni-dio/2017/129769/images/5497.jpg)

![](/files/_web/sluzbeni-dio/2017/129769/images/5490.jpg)

![](/files/_web/sluzbeni-dio/2017/129769/images/5482.jpg)

![](/files/_web/sluzbeni-dio/2017/129769/images/5473.jpg)

![](/files/_web/sluzbeni-dio/2017/129769/images/5466.jpg)

![](/files/_web/sluzbeni-dio/2017/129769/images/5458.jpg)

![](/files/_web/sluzbeni-dio/2017/129769/images/5449.jpg)

![](/files/_web/sluzbeni-dio/2017/129769/images/5440.jpg)
### NN 43/2017 (3.5.2017.), Pravilnik o izmjenama i dopunama Pravilnika o patentu

MINISTARSTVO ZNANOSTI I OBRAZOVANJA

986

Na temelju članka 115. Zakona o patentu (»Narodne novine«, br. 173/03, 87/05, 76/07, 30/09, 128/10, 49/11 i 76/13) i sukladno Zaključku o reformskoj mjeri ukidanja upotrebe pečata kojeg je Vlada Republike Hrvatske donijela 4. svibnja 2016. godine, ministar nadležan za rad Državnog zavoda za intelektualno vlasništvo, na prijedlog ravnateljice Državnog zavoda za intelektualno vlasništvo, donosi

PRAVILNIK

O IZMJENAMA I DOPUNAMA PRAVILNIKA O PATENTU

Članak 1.

U Pravilniku o patentu (»Narodne novine«, br. 117/07, 3/11, 66/11, 145/12 i 85/13), u članku 4. stavku 1. točki 11. riječi: »ili pečat« brišu se.

Članak 2.

Danom stupanja na snagu ovoga Pravilnika prestaju važiti dosadašnji obrasci: P-1, P-2, P-3 i P-4. Novi obrasci P-1, P-2, P-3 i P-4 počinju se primjenjivati danom stupanja na snagu ovoga Pravilnika i čine njegov sastavni dio.

Članak 3.

Pravilnik stupa na snagu danom objave u »Narodnim novinama«.

Klasa: 038-01/17-01/00003

Urbroj: 533-19-17-0003

Zagreb, 19. travnja 2017.

Ministar
 prof. dr. sc. Pavo Barišić, v. r.

![](/files/_web/sluzbeni-dio/2017/129769/images/5332.jpg)

![](/files/_web/sluzbeni-dio/2017/129769/images/5325.jpg)

![](/files/_web/sluzbeni-dio/2017/129769/images/5316.jpg)

![](/files/_web/sluzbeni-dio/2017/129769/images/5308.jpg)

![](/files/_web/sluzbeni-dio/2017/129769/images/5300.jpg)

![](/files/_web/sluzbeni-dio/2017/129769/images/5292.jpg)

![](/files/_web/sluzbeni-dio/2017/129769/images/5285.jpg)

![](/files/_web/sluzbeni-dio/2017/129769/images/5277.jpg)

![](/files/_web/sluzbeni-dio/2017/129769/images/5268.jpg)

![](/files/_web/sluzbeni-dio/2017/129769/images/5261.jpg)

![](/files/_web/sluzbeni-dio/2017/129769/images/5252.jpg)

![](/files/_web/sluzbeni-dio/2017/129769/images/5244.jpg)

|  |
| --- |
| ![](/files/_web/sluzbeni-dio/2017/129769/images/11771.jpg) |
| ![](/files/_web/sluzbeni-dio/2017/129769/images/11781.jpg) |
| ![](/files/_web/sluzbeni-dio/2017/129769/images/11750.jpg) |
### NN 43/2017 (3.5.2017.), Pravilnik o izmjenama Pravilnika o zaštiti topografskih poluvodičkih proizvoda

MINISTARSTVO ZNANOSTI I OBRAZOVANJA

990

Na temelju članka 25. Zakona o zaštiti topografija poluvodičkih proizvoda (»Narodne novine«, br. 173/03 i 76/07) i sukladno Zaključku o reformskoj mjeri ukidanja upotrebe pečata kojeg je Vlada Republike Hrvatske donijela 4. svibnja 2016. godine, ministar nadležan za rad Državnog zavoda za intelektualno vlasništvo, na prijedlog ravnateljice Državnog zavoda za intelektualno vlasništvo, donosi

PRAVILNIK

O IZMJENAMA PRAVILNIKA O ZAŠTITI TOPOGRAFSKIH POLUVODIČKIH PROIZVODA

Članak 1.

U Pravilniku o zaštiti topografija poluvodičkih proizvoda (»Narodne novine«, br. 72/04, i 117/07), u članku 2. stavku 2. točki 11. riječi: »i pečat, ako ga ima« brišu se.

Članak 2.

Danom stupanja na snagu ovoga Pravilnika prestaje važiti dosadašnji obrazac T-1. Novi obrazac T-1 počinje se primjenjivati danom stupanja na snagu ovoga Pravilnika i čini njegov sastavni dio.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 038-01/17-01/00003

Urbroj: 533-19-17-0007

Zagreb, 19. travnja 2017.

Ministar
 prof. dr. sc. Pavo Barišić, v. r.

![](/files/_web/sluzbeni-dio/2017/129769/images/5679.jpg)

![](/files/_web/sluzbeni-dio/2017/129769/images/5672.jpg)

![](/files/_web/sluzbeni-dio/2017/129769/images/5665.jpg)

![](/files/_web/sluzbeni-dio/2017/129769/images/5655.jpg)
### NN 43/2017 (3.5.2017.), Pravilnik o izmjenama Pravilnika o žigu

MINISTARSTVO ZNANOSTI I OBRAZOVANJA

987

Na temelju članka 83. Zakona o žigu (»Narodne novine«, br. 173/2003, 76/2007, 30/2009, i 49/2011) i sukladno Zaključku o reformskoj mjeri ukidanja upotrebe pečata kojeg je Vlada Republike Hrvatske donijela 4. svibnja 2016. godine, ministar nadležan za rad Državnog zavoda za intelektualno vlasništvo, na prijedlog ravnateljice Državnog zavoda za intelektualno vlasništvo, donosi

PRAVILNIK

O IZMJENAMA PRAVILNIKA O ŽIGU

Članak 1.

U Pravilniku o žigu (»Narodne novine«, br. 117/2007, 66/2011 i 125/2013), u članku 2. stavku 1. točki 16., članku 13. stavku 1. točki 10., članku 15. stavku 1. točki 5., članku 19. stavku 1. točki 6., članku 22. stavku 1. točki 6., članku 24. stavku 2. točki 7., članku 25. stavku 1. točki 11., članku 28. stavku 1. točki 8. i članku 29. stavku 1. točki 6. riječi: »ili pečat« brišu se.

Članak 2.

Danom stupanja na snagu ovoga Pravilnika prestaju važiti dosadašnji obrasci: Ž-1, Ž-2, Ž-3 i MŽ-1. Novi obrasci Ž-1, Ž-2, Ž-3 i MŽ-1 počinju se primjenjivati danom stupanja na snagu ovoga Pravilnika i čine njegov sastavni dio.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 038-01/17-01/00003

Urbroj: 533-19-17-0004

Zagreb, 19. travnja 2017.

Ministar
 prof. dr. sc. Pavo Barišić, v. r.

![](/files/_web/sluzbeni-dio/2017/129769/images/5414.jpg)

![](/files/_web/sluzbeni-dio/2017/129769/images/5404.jpg)

![](/files/_web/sluzbeni-dio/2017/129769/images/5397.jpg)

![](/files/_web/sluzbeni-dio/2017/129769/images/5388.jpg)

![](/files/_web/sluzbeni-dio/2017/129769/images/5381.jpg)

![](/files/_web/sluzbeni-dio/2017/129769/images/5373.jpg)

![](/files/_web/sluzbeni-dio/2017/129769/images/5364.jpg)

![](/files/_web/sluzbeni-dio/2017/129769/images/5354.jpg)
### NN 43/2017 (3.5.2017.), Pravilnik o izmjenama Pravilnika o oznakama zemljopisnog podrijetla i oznakama izvornosti proizvoda i usluga

MINISTARSTVO ZNANOSTI I OBRAZOVANJA

989

Na temelju članka 57. Zakona o oznakama zemljopisnog podrijetla i oznakama izvornosti proizvoda i usluga (»Narodne novine«, br. 173/2003, 186/2003, 76/2007 i 49/2011) i sukladno Zaključku o reformskoj mjeri ukidanja upotrebe pečata kojeg je Vlada Republike Hrvatske donijela 4. svibnja 2016. godine, ministar nadležan za rad Državnog zavoda za intelektualno vlasništvo, na prijedlog ravnateljice Državnog zavoda za intelektualno vlasništvo, donosi

PRAVILNIK

O IZMJENAMA PRAVILNIKA O OZNAKAMA ZEMLJOPISNOG PODRIJETLA I OZNAKAMA IZVORNOSTI PROIZVODA I USLUGA

Članak 1.

U Pravilniku o oznakama zemljopisnog podrijetla i oznakama izvornosti proizvoda i usluga (»Narodne novine«, br. 72/2004, 117/2007 i 66/2011), u članku 3. stavku 2. točki 5. i članku 5. točki 4. riječi: »ili pečat« brišu se.

Članak 2.

U članku 6. točki 5. riječi: »pečat i« brišu se.

Članak 3.

Danom stupanja na snagu ovoga Pravilnika prestaju važiti dosadašnji obrasci: G-1, G-2, K-1, K-2, K-1A, K-2A i K-3. Novi obrasci G-1, G-2, K-1, K-2, K-1A, K-2A i K-3 počinju se primjenjivati danom stupanja na snagu ovoga Pravilnika i čine njegov sastavni dio.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 038-01/17-01/00003

Urbroj: 533-19-17-0006

Zagreb, 19. travnja 2017.

Ministar
 prof. dr. sc. Pavo Barišić, v. r.

![](/files/_web/sluzbeni-dio/2017/129769/images/5631.jpg)

![](/files/_web/sluzbeni-dio/2017/129769/images/5620.jpg)

![](/files/_web/sluzbeni-dio/2017/129769/images/5613.jpg)

![](/files/_web/sluzbeni-dio/2017/129769/images/5604.jpg)

![](/files/_web/sluzbeni-dio/2017/129769/images/5597.jpg)

![](/files/_web/sluzbeni-dio/2017/129769/images/5588.jpg)

![](/files/_web/sluzbeni-dio/2017/129769/images/5579.jpg)

![](/files/_web/sluzbeni-dio/2017/129769/images/5571.jpg)

![](/files/_web/sluzbeni-dio/2017/129769/images/5563.jpg)

![](/files/_web/sluzbeni-dio/2017/129769/images/5555.jpg)

![](/files/_web/sluzbeni-dio/2017/129769/images/5546.jpg)

![](/files/_web/sluzbeni-dio/2017/129769/images/5535.jpg)

![](/files/_web/sluzbeni-dio/2017/129769/images/5527.jpg)

![](/files/_web/sluzbeni-dio/2017/129769/images/5515.jpg)